description: Министерският съвет разпредели над 23 млн. лв. на последното си заседание за 2016 г.

title: Кабинетът в оставка продължава с харчовете

maintext:
© Георги Кожухаров
Министерският съвет н
програмата за саниране и за средствата, с които НЕК да се разплати по загубения арбитраж с руската "Атомстройекспорт" за АЕЦ "Белене", но около 90 млн. лв. се намериха и за коледни надбавки за пенсионерите, за министерства, БАН, болници, за столичната и други общини, за ДАНС и дори за
.
В началото на декември пък Министерският съвет одобри други 81.2 млн. лв., като най-много средства бяха отделени отново за пътни ремонти в общините (24.5 млн. лв), за съдебната власт (25.6 млн. лв.) и за лицензи на "Майкрософт" (23.2 млн. лв.). А в следващите седмици бяха утвърдени и над 5.5 млн.лв. за такса смет на Министерски съвет, още над 4 млн. лв. за пътни и други ремонти на общини, отново 5 млн. лв. за Националния компенсационен жилищен фонд, 10 млн. лв. за възстановяване на инфраструктурата в Хитрино и т.н.
Над 23 млн. лв. допълнителни разходи одобриа последното си за годината заседание в сряда. Най-голяма част от тях - 15 млн. лв., са за ремонти в болница "Лозенец", както и за доставка на медицинска техника и оборудване за нуждите на болницата, съобщи правителствената пресслужба. Останалите средства ще отидат по бюджетите на общини за инфраструктурни проекти (4 млн. лв.), както и за Националния компенсационен жилищен фонд (3.5 млн. лв.), за обезщетения при освобождаване от военна служба в НСО (520 хил. лв.) и за Министерство на правосъдието за поддръжка на затворите (385 хил. лв.).Макар и в оставка, кабинетът продължава да се придържа стриктно към традицията в края на годината да се харчи усърдно и да разпределя десетки милиони допълнителни разходи на всяко свое заседание. В края на ноември например кабинетът одобри над 2.2 млрд. лв. - основно поспортен комплекс "Миньор" в ПерникВ период на задаващи се предсрочни парламентарни избори през пролетта на 2016 г., подозренията за предизборния характер на усиленото правителствено харчене на няколко пъти предизвика остри критики от страна на БСП. Именно за да избегне подобни обвинения, премиерът в оставка Борисов преди седмица разпореди на министрите си да преустановят и пускането на обществени поръчки. Очевидно предупреждението му обаче не бе взето под внимание от спортния министър Красен Кралев, който обяви два скоростни търга на ведомството между празниците. В сряда те бяха спряни по нареждане на Борисов.


description: Такса смет няма да бъде променяна през следващата година

title: Бюджет 2017 на Столичната община: Същите приходи, по-малко нови проекти

maintext:
© Цветелина Белутова
Първите числа от бюджета на София през 2017 г. показват, че той ще е почти копие на тазгодишния - столицата ще преразпределя около 1.2 млрд. лв., показва проект, с който "Капитал" разполага. Силно се свиват разходите за изграждане и ремонти на улици. Очакванията за приходите на столицата остават сходни с тазгодишните. От държавния бюджет се вижда, че субсидията към София ще е по-голяма - 362 млн. лв. догодина при 333 млн. лв. през 2016 г. Това са средства за делегирани дейности като образование и здравеопазване и заа капиталови разходи. Така излиза, че от еврофондове могат да се чакат малко над 200 млн. лв., т.е. почти колкото тази година.Общината планира собствени приходи от 612 млн. лв., или с 18 млн. лв. повече от плана за 2016 г., който поне към средата на годината леко се преизпълняваше. Основната част от допълнителните средства трябва да дойдат от данъка върху продажба на имоти и автомобили (около 10 млн. лв. допълнителни приходи) и данъка върху недвижимите имоти (2.7 млн. лв.), както и от нововъведения от Народното събрание данък върху таксиметровия превоз на пътници (5 млн. лв.). Ръстът идва не от промяна на данъци и такси върху имотите, а заради оживлението в строителството и сделките. Общината се надява и на допълнителни два милиона лева приходи от глоби, санкции и наказателни лихви.Планираните приходи за 2016 г. вероятно ще бъдат събрани почти 100%, показват сметките на общината. Добро изпълнение има при данъците върху превозни средства и недвижими имоти. Изоставане се отчита при таксите за детски градини, административни и технически услуги.За изграждане и ремонти на улици догодина има предвидени 65 млн. лв. при 95 млн. лв. за тази. Тъй като дотук общината не е похарчила предвиденото, за догодина се залага колкото е изпълнено през 2016 г.Ще има и значително по-малко капиталови разходи за осветлението на града, както и за нови паркове, показва проектът на Столичната община. Капиталовите разходи за уличната мрежа се свиват двойно - от 61 млн. лв. през 2016 г. на 30 млн. лв. В действителност едва 33.4% от планираните за тази година инвестиции са били изпълнени към края на септември. Вероятно това е и причината за свитите амбиции на общината в следващия бюджет. Над седем пъти намаляват и капиталовите разходи за улично осветление - от 18 млн. лв. на 2.5 млн. лв.Общината работи и по инициативата "София - европейска столица на спорта", твърди заместник-кметът по финансите Дончо Барбалов. За 2016 г. беше заделила бюджет от 400 хил. лв., но се очаква догодина финансирането да се удвои. Вече има изградени 29 открити фитнеса, ремонтират се физкултурни салони и се предприемат стъпки за стимулиране на масовия спорт, защото всички трябва да спортуваме повече, коментира Барбалов в интервю за БНТ.Таксата за битови отпадъци в Столичната община няма да бъде променяна през 2017 г., а София ще влезе в поредна година, в която приоритет ще бъдат засаждането на цветя и миенето на улиците, показва и по-детайлната план-сметка за отпадъците на града. В момента документът се разглежда от общинските комисии и трябва да бъде одобрен преди бюджета за следващата година. Планираните разходи са 172.8 млн. лв., или с един милион лева по-малко от 2016 г.С пет милиона лева ще се увеличат разходите за лятно улично почистване - от 41 млн. лв. на 46 млн. лв., показва документът. Допълнителни около 50 хил. декара улици трябва да бъдат мити чрез цистерна с маркуч общо 12 пъти през летните месеци, предвиждат плановете на общината. 2016 г. беше първата, в която общината увеличи честотата на миене на улиците като мярка срещу замърсяването с фини прахови частици. Улиците с масов градски транспорт трябваше да се мият не 3, а 13 пъти, а важните вътрешноквартални не 2, а 13 пъти. "Затова сега бихме искали кметът Фандъкова да ни обясни средно по колко пъти са били мити улиците в София през миналото лято", коментираха в сряда от БСП - София.

fasttext_language: bg


description: Мирослав Марков намира собствена бизнес ниша - изработката на бутикови бройки за ревютата на водещи френски марки

title: Храбрите шивачи

maintext:
Илюстрация Увеличаване Автор: Цветелина Белутова Смаляванеа>
256 хил. лв. са приходите на "Монтана манифекчър" за 2015 г., а печалбата е 2 хил. лв.
Стартов капитал
Първоначалната инвестиция в компанията е 50 хил. евро, като тя се възвръща към края на втората година, казва Мирослав Марков. Парите са вложени в шивашки машини, гладачна преса и помещението, в което се помещава цехът им в Монтана. Машините купува на старо от фалирала фабрика на Weinberg. Купува и три микробуса на лизинг, с които готовите модели се превозват до клиента.
Фотограф: Цветелина Белутова
Фотограф: Цветелина Белутова
Илюстрация Увеличаване Автор: Цветелина Белутова Смаляванеа>
Докато превежда от френски по време на преговори между шивашката фабрика на баща му и френските им клиенти, Мирослав Марков присъства на поредната разправия. Французите искат да им бъдат ушити единични бройки за колекции за ревюта, но повечето български шивашки цехове им отказват."Причината е, че за да се шият тези модели, трябва да се наруши целият производствен процес на ишлеме и да се вземат най-добрите шивачки. В такъв момент предприятието е на загуба", казва Мирослав. Тогава му хрумва да пита французинa защо продължава да се обръща към тях, след като му отказват.Оказва се, че този разговор се води с много фабрики по света и навсякъде се опитва да поръча по няколко бройки. Мирослав мигновено вижда бизнес ниша: създава бутиково ателие в Монтана само с добри шивачки, в което да изработва всичките бройки за ревюта - например 300 колекции всеки модел само по пет броя, а не серийно производство. Така преди две години създава фирмата си "Монтана манифекчър".Оттогава работи с водещите френски марки за дрехи като Acote и Cotelac, шили са и за Max Mara. От тази седмица шият и за Givenchy. След като създадат новите си колекции за сезона, фирмите изпращат файл с модела и снимка на "Монтана манифекчър". Шивачките правят кройка, така наречена първа бройка и впоследствие от пет до десет бройки от модел – само в най-малките размери, подходящи за манекенките. След което бус с готовата продукция заминава за Франция."Току-що изпратихме няколко модела за седмицата на модата в Токио", казва Мирослав. "Именно там се случват и най-големите продажби – на тях нашите клиенти Acote и Cotelac успяват да си продадат колекциите на търговци с верига магазини като Peek and Clopenburg. А някои от моделите за колекции, които ние шием, никога не стигат до серийно производство."Марков взима повечето поръчки на двете френски компании, които те преди това разхвърлят между множество шивашки фабрики. Цената на бройка за колекция и ревюта е тройна за разлика от ишлемето – "това е, което ме привлече, че е скъпо платена услуга", казва Мирослав. Към нея прибавя и услугата "изработка на първа бройка" – например за есенно яке клиентите им плащат 130 евро. Следващите седем броя са по 55 евро, докато вече в серийното производство на ишлеме за същото това яке се плаща 18 евро на бройка. Мирослав започва с малко звено от пет шивачки."Всички бяха с опит и много добре познаваха процеса на работа и бяха много учудени, че искам да заема тази ниша, до този момент никой в България не се беше заел да шие само колекции", разказва той. Впоследствие персоналът му се разраства до 30 души. Заплатите с премиите им са около 1000 лв. нето според периода: някои месеци са по-силни, други по-слаби. Март, април и септември са така нареченият мъртъв сезон. В силните периоди някои от тях взимат и по 1400 лв., но като цяло размерът на месечното им възнаграждение зависи от изработеното.Успяват да вземат сравнително нови машини, но на старо от фалиралите Weinberg. Иначе една добра нова права машина за шиене струва 1000 евро. Нова машина за шиене на илици е 60 хил. евро. Използват предимно италиански платове, които са на цена между 15 и 25 евро за един метър. Засега печалбата на фирмата се реинвестира в още машини и по-големи помещения.Мирослав Марков е завършил висше образование комуникации във Франция, където е работил една година в голяма текстилна компания – "опитът от там ми помогна ми да създам необходимите контакти в бранша", казва предприемачът.Според мен с темпото, с което се развива страната ни – макар и бавно, има икономически ръст, скоро няма да сме конкурентоспособни. В момента цената за ушиване на един панталон на ишлеме е 5 евро и 50 цента и това е максимумът, който големите марки дават. С тази цена фабриките успяват да предложат на шивачките максимум 600 лв. заплата. В същото време в Северозападна България нещата започват да се стабилизират и хората вече могат да си намерят по-лека работа за същата заплата. Серийното шиене на ишлеме скоро ще се изнесе от страната ни, именно затова търсех начин да предлагаме по-високо платена и специализирана услуга.Най-ценното, което предлагаме ние и което е с добавена стойност, е, че можем по снимка и скица да изработим кройки и така наречения първи модел. Другото, което много впечатлява бизнес партньорите ни, е, че предлагаме собствен транспорт, което ни прави много гъвкави. С тези услуги ще продължим и занапред. Ще се опитам да създам собствена колекция. Първоначално дрехите ще ги разпространяваме в магазини в Пловдив и Бургас, а впоследствие може би и в София. Но за тази цел трябва да инвестирам в още машини, но този път чисто нови. Планът ми е да стартираме през пролетта. Марката ми е "Лагaца Ладра", което означава "крадливата сврака" и ще се фокусираме върху мъжки и дамски облекла. Ще дам възможност на всичките ми шивачки да предлагат свои модели, те имат собствени идеи.


description: Рекламна агенция предлага промяна на легендарното лого на WWF от панда в полярна мечка, за да отговори на най-належащия проблем в опазването на околната среда

title: В мечешки крак с климатичните промени

maintext:
[Grey London]
Световният фонд за дивата природа (WWF) - международната неправителствена организация, която иска да спре влошаването на околната среда - е разпознаваем глобално с черно-бялото си лого на гигантска панда. Тя е символ на организацията от нейното създаване през 1961 г. и неин прототип е Чи Чи, гигантска панда, която обитава зоологическата градина в Лондон и по това време единствената от своя вид в западния свят.55 години по-късно, през септември, Международният съюз за запазване на природата съобщи позитивна новина за пандите по света - популацията им в дивата природа се е увеличила със 17% през последното десетилетие, поради което техният статус е сменен от "застрашен вид" на "уязвима група".Тази новина предизвиква една лондонска рекламна агенция да предложи на WWF да замени пандата в логото си с друг животински вид, който е в критична опасност от изчезване заради глобалното затопляне - полярната мечка. От Gray London попадат на доклад, според който полярните мечки ще намалеят с една трета през следващите 40 години и това е проблем, изцяло причинен от човешката дейност.Творческият екип на агенцията смята, че това е уместен повод WWF да постави във фокуса на общественото внимание по-модерен прочит на темата с глобалното затопляне. Броят на дивите видове в света се е сринал с 58% през последните 40 години заради загуба на местообитание, замърсяване и климатични промени. Ако тази тенденция продължи, според оценката на WWF броят им може да се свие още повече и да засегне две трети от гръбначните животни до 2020 г. А полярната мечка се е превърнала в неволен символ на климатичните промени, тъй като нейният хабитат буквално се топи под краката й заради топенето на ледниците, предизвикано от глобалното затопляне."Това, което абсолютно не искаме да направим, е да кажем, че други проблеми, срещу които са насочени кампаниите на WWF, не са важни", казва агенцията в своите Х и ХIII пост в Medium. "Но човешкото влияние чрез климатичните промени убива животни от всички видове в голям мащаб. Затова смятаме, че полярната мечка, животно, превърнало се в синоним на климатичните промени, и изчезването на нейния хабитат изразяват актуалната заплаха по-добре."От Gray London предлагат новото лого да е много просто и да се състои само в разпознаваемото лице на животното над името на WWF. Агенцията е създала и GIF, който демонстрира трансформацията от панда в полярна мечка . Рекламната компания предлага да изработи логото безплатно за организацията, ако WWF прояви интерес, и имат желание да работят, също безплатно, по цялостен корпоративен ребрандинг на международната организация.


description: Развиващите се пазари надминават развития свят по инвестиции благодарение на евтините панели

title: Слънчевата енергия става по-евтина от вятърната

maintext:
"Възобновяемата енергия здраво навлиза в ерата на подкопаването на цените на изкопаемите горива."
Майкъл Либрех, председател на Bloomberg New Energy Finance
Bloomberg New Energy Finance
Една трансформация се случва на глобалния енергиен пазар към края на 2016 г. За пръв път слънчевата енергия става най-евтината форма на ново електричество. В миналото това се е случвало с определени проекти. Но сега несубсидираната слънчева енергия започва да надминава въглищата и природния газ на все по-голямо равнище и нови соларни проекти в развиващите се пазари струват по-малко, за да бъдат изградени, отколкото вятърните проекти, пише Вloomberg.Данните показват значителното намаление на нужните средни инвестиции за инсталирана мощност от един мегават за вятърни и слънчеви проекти в 58 страни, които не са членки на ОИСР, включително Китай, Индия и Бразилия. Макар че слънчевата енергия в крайна сметка трябваше да падне под вятърната предвид резкия спад на цените, малцина прогнозираха, че това ще стане толкова скоро. "Инвестициите в соларна енергия стигнаха от нищо, буквално нищо, преди пет години до доста. Голямо участие тук има Китай, който бързо въвежда слънчевата енергия и помага на други страни да финансират свои собствени проекти", казва Етан Зиндлер, ръководител на американските политически анализи към(BNEF).Тази година отбеляза голям напредък за соларната енергия. Търговете, на които частни компании се състезават за огромни договори за осигуряването на електричество, достигаха рекорд след рекорд по отношение на евтината слънчева енергия. Всичко започна с договор през януари за произвеждането на електричество за 64 долара за мегаватчас в Индия, последвано от сделка през август за 29.10 долара за мегаватчас в Чили. Това е рекордно евтино електричество – около половината от цената на конкурентната енергия от въглища."Възобновяемата енергия здраво навлиза в ерата на подкопаването на цените на изкопаемите горива", посочва председателят на BNEF Майкъл Либрех. Става въпрос за нови договори, но доста проекти са пред завършване тази година. Когато всички приключени проекти през 2016 г. се вземат предвид през идващите месеци, вероятно общото количество на добавени глобално соларни фотоволтаици за пръв път ще надминат добавените вятърни мощности. Данните очакват да покажат 70 гигавата новоинсталирани соларни мощности през 2016 г. в сравнение с 59 гигавата вятърни.Завоят към чиста енергия може да бъде по-скъп в по-богатите страни, в които търсенето на електричество е непроменено или спада, а слънчевата енергия трябва да се състезава със съществуващите скъпи въглищни и газови централи. Но в държавите, които добавят нови електрически мощности възможно най-бързо, "възобновяемата енергия ще бие всяка друга технология в по-голямата част на света без субсидии", твърди Либрех.В последно време светът достигна повратна точка и добавя повече мощности за чиста енергия всяка година, отколкото за въглища и природен газ, взети заедно. Пикът на употребата на изкопаеми горива за електричество може да бъде достигнат в рамките на следващото десетилетие.Що се отнася до инвестициите във възобновяема енергия, развиващите се пазари водят пред членовете на Организацията за икономическо сътрудничество и развитие, като са изхарчили 154.1 млрд. долара през 2015 г. в сравнение със 153.7 млрд. долара от тези по-богати страни.Все пак възходът на вятърната и на слънчевата енергия изисква време и изкопаемите горива остават най-евтината опция, когато вятърът не духа и слънцето не грее. Въглищата и природният газ ще продължават да играят ключова роля в облекчаването на недостига на енергия за милиони хора през идващите години. Но мнозина други очакват завоя към възобновяема енергия с нетърпение.


description: В селото бе обявено бедствено положение заради изтичащ пропан-бутан и полипропилен от цистерните на дерайлиралия влак

title: Несъобразена скорост най-вероятно е причината за трагедията в Хитрино

maintext:
Щетите в селото са огромни. Над 50 сгради са пострадали при инцидента, като къщите и магазините в близост до гарата са напълно разрушени.
© STRINGER
изказваха съболезнования на близките на загиналите
вътрешна проверка на случая, резултатите от която ще предостави на разследващите.
За хипотезата за превишена скорост съобщи и управителят на фирмата, превозвала товара – Станко Станков, пред bTV. Той добави, че при съдебен процес компанията ще понесе отговорността си, ако има вина. "Ние сме отговорна и социална компания и във всички случаи ще помогнем на хората. Вероятно ще се свържем с кмета на селото и ще уточним някаква програма", каза още Станков.
Бедствено положение
Областният управител на Шумен Донка Иванова обяви бедствено положение в селото в неделя. То ще остане в сила до приключване на операцията по пълното обезопасяване на цистерните. Тя започна в неделя сутрин, но на извънреден брифинг министърът на вътрешните работи в оставка Румяна Бъчварова заяви, че ситуацията в района е усложнена заради изтичане на газ от две от цистерните. За да се намали рискът за хората, населението на селото е евакуирано изцяло. Тя призова жителите на Хитрино по никакъв начин да не се опитват да влизат в ограничителния периметър поради опасност за живота им.
Премиерът в оставка Бойко Борисов съобщи в събота, че операцията, при която цистерните трябва да бъдат отворени, а съдържанието им, претоварено в други цистерни, е много опасна. Борисов посочи, че хората, които ще отварят цистерните в Хитрино, имат опит и са специалисти в това. Заради усложнената ситуация обаче операцията най-вероятно ще отнеме повече от първоначално обявените 48 часа.
От неделя в съседното село Венец е открита социална служба, която ще отпуска първоначалната помощ от 325 лв. за пострадалите, съобщи пред "Нова телевизия" социалният министър Зорница Русинова. Шефът на Българския червен кръст Христо Григоров увери, че има достатъчно храна за пострадалите, както и дрехи.
Човешка грешка и несъобразена скорост е основната версия, по която работят разследващите като причина за трагедията в шуменското село Хитрино, където в 5:40 сутринта в събота влак, превозващ цистерни с пропан-бутан и полипропилен от Бургас за Русе, дерайлира и последвалите взривове причиниха смъртта на осем души, раниха тежко още 28 и разрушиха къщи и сгради в селото. То бе евакуирано заради опасната операция по източване на цистерните и опит те да бъдат изместени на безопасно място. В неделя обаче ситуацията в селото се усложни заради изтичане на газ от две от цистерните и очаквано обгазяване на района и бе обявено бедствено положение.Междувременно стана ясно, че 60% от собствеността на превозвача - "Булмаркет" е собственост на офшорни компании, регистрирани в Кипър, но управителят на дружеството Станко Станков е категоричен, че той е крайният собственик на дружествата. От компаниятасъобщиха, че е започналаПред БНР Евгени Диков, зам. главен прокурор и директор на "Националната следствена служба", заяви, че една от водещите хипотези е превишена скорост на композицията. Той съобщи още, че е иззета скоростомерната лента, която предстои да бъде разшифрована, за да стане ясно с каква скорост се е движил локомотивът. Според него има много неизяснени неща – например има ли ограничения в броя на цистерните, когато се превозват опасни товари, и допустимо ли е едновременно да се превозват пропан-бутан и полипропилен. Неяснота има и относно т.нар. буферни вагони."В момента се събират доказателства, извършват се огледи, разпитват се свидетели. Иззети са измервателните устройства от двата локомотива. Тепърва предстои установяването на конкретната причина и обстоятелствата, при които е настъпил този тежък инцидент", заяви и говорителят на главния прокурор Румяна Арнаудова. По думите й със сигурност е налице разкъсване на композицията между 5-и и 6-и вагон, в резултат на което е настъпил трагичният резултат. Главният ревизор на НКЖИ Бисер Минчев допълва, че не се изключва и хипотезата за скъсване на вагоните, но трябва да се установи дали това се е случило преди или след дерайлирането. Той обясни, че информацията за вероятна превишена скорост е дошла от негови колеги, които са били на работа в момента на инцидента.Според Веселин Василев, изпълнителен директор на агенция "Железопътна администрация" също има непотвърдена информация за превишаване на допустимата скорост. "Няма проблем с натоварването на цистерните. Това се вижда от придружаващите влака документи. Няма и предварителни данни за влошено състояние на подвижния състав", коментира той пред БНР.


description: Новоизбраният президент Доналд Тръмп аргументира избора си с това, че изпълнителният директор на петролния гигант е водил успешно международни...

title: Тръмп избра Рекс Тилерсън от Exxon Mobil за държавен секретар на САЩ

maintext: Новоизбраният президент Доналд Тръмп аргументира избора си с това, че изпълнителният директор на петролния гигант е водил успешно международни преговори и операции в световен мащаб и "ще бъде убедителен адвокат на важните национални интереси на Америка". Кандидатурата на Тилърсън може да срещене трудности в процеса на одобряване от Сената обаче заради близките му връзки с Русия. Той се е срещал няколко пъти с руския президент Владимир Путин, който през 2013 г. го удостои с руски държавен Орден за дружба за укрепване на сътрудничеството в енергийния сектор.


description: Акциите на кредиторите поевтиняха, което доведе до спад и при индексите

title: Парламентът на Италия одобри 20 млрд. евро подкрепа за банките

maintext:
© Max Rossi
Поевтиняването на банковите акции принуди европейските индекси да се оттеглят от годишните си върхове. Правителството на Италия одобри отпускането на 20 млрд. евро за участие на държавата в рекапитализирането на сектора. Те най-вероятно ще бъдат използвани за спасяването на третата по големина банка в страната - Monte dei Paschi di Siena. Това се очаква да стане до края на годината, когато изтича и срокът, поставен от ЕЦБ за набирането на 5 млрд. евро капитал и премахването на 20 млрд. евро лоши кредити. Обявяването на новината доведе до стопяване на загубите по акциите ѝ от 17% в средата на деня до 8.20% към края на сесията, като въпреки това те почти достигнаха абсолютно историческо дъно.
Спад при банките
Това се отрази на сектора като цяло и в останалите европейски страни. В последните седмици той е най-волатилен, като беше двигател зад ръст на индексите през декември заедно със суровините и някои циклични компании от реалната икономика. Секторният EuroStoxx Banks се понижи с 0.83% при среден спад на пазара от 0.32% при широкия EuroStoxx 600.
На борсата във Франкфурт акциите на Deutsche Bank промениха курса си с течението на сесията. Акциите отвориха с повишение и оглавиха печелившите емисии, но в крайна сметка финишираха на червено, губейки над процент. DAX се движеше близо до началната си точка, като емисията на Volkswagen (1.58%) позволи да не се стигне до отдалечаване от върха.
Водещият индекс в Париж САС 40 изгуби близо половин процент, а най-губещи бяха акциите на Airbus (1.42%). Компанията обяви, че доставката на три самолета
на Hawaiian Holdings ще закъснее с около три месеца. Финансовият сектор търпеше загуби и на борсата в Париж, като най-силно поевтиняха акциите на застрахователя AXA, които се понижиха с близо процент.
На London Stock Exchange акциите на кредиторите не се представяха толкова зле, колкото тези на континенталните им колеги. Книжата на Lloyds (0.12%) поскъпнаха, а останалите местни банки реализираха сравнително ниски понижения. Основният FTSE 100 се понижи с 0.19%, като емисията на германския турооператор TUI се понижи с 1.68%.
Американският петрол поскъпна
Петролът продължи да лъкатуши. Сортът брент се понижи минимално с 0.02% до 55.23 долара за барел, а американският WTI поскъпна. Седмичната статистика на запасите в САЩ показа спад от 4.15 млн. барела към петък на миналата седмица, което повиши цената с 0.28% до 55.36 долара за барел.
Еврото убедително се оттласна от 14-годишното дъно спрямо долара. Общата европейска валута повиши курса си с 0.57% до 1.0450 за долар. Паундът поскъпна с 0.20% до 1.2388, а йената се понижи с половин процент до 117.31. Доларът се разменяше срещу 1.0240 швейцарски франка, което е повишение от 0.53%.
A321neo


description: Той е на 29 години, почти 30. Но винаги казва, че е още на 20 и не му пука много, когато хората не го разбират. За Евлоги годините са опитът, който...

title: Stay True People: Евлоги Бирбочуков (видео)

maintext:
Ломбон, Индонезия, Юли 2015. Изкачване на връх Ринджани на 3726 метра Смесени чувства. Вдъхновяващи гледки. Незабравими мисли.
© личен архив
Той е на 29 години, почти 30. Но винаги казва, че е още на 20 и не му пука много, когато хората не го разбират. За Евлоги годините са опитът, който човек трупа през тях, не цифрата. "Някои и на 40 не са виждали и половината от нещата, които аз съм видял." Не, не се хвали, защото опитът за него е резултат и от възможности, и от време, позволили ти да го натрупаш.
Видео
В последните четири-пет години Евлоги ходи по ръба. Никога досега не е падал в бездната, както и никога не се е оплаквал, че е на ръба това да се случи. При него така се подреждат нещата, че "винаги когато имам нужда от нещо, то идва само".
Вал Торенс, Алпите, Франция март, 2016
Фотограф: личен архив март, 2016
Числата и документи
След като завършва бакалавърската си степен, Евлоги отива в Durham University, където учи финанси и инвестиции. А после после може да си работи почти навсякъде. "Само че винаги съм си представял, че ще се върна в България и ще се опитвам да променям нещата в нашата малка и - за съжаление - хаотична държава."
Следващата му позиция е като финансов и инвестиционен анализатор в пенсионен фонд, където остава малко повече от година. За този период осъзнава, че тази работа не му допада. "Не като естество, а заради ежедневието, в което човек изпада – всеки ден е един и същ с предходния, няма развитие, няма предизвикателство.
Бали, Индонезия 5 септември 2016 - моят 29-и рожден ден. Уникален подарък от живота. Гледай напред. Дишай дълбоко и се движи смело.
Фотограф: личен архив
След като осъзнава, че корпоративният живот не е за него, Евлоги започва да търси някакъв друг вид изяви. По някаква абсолютно дива, както той я нарича, случайност през 2011 г. става ръководител на международен проект, чийто бенефициент е Министерството на икономиката, туризма и енергетиката. "Работех на граждански договор, не бях държавен служител, а шеф ми беше министърът. Проектът беше за развитието на клъстерните организации в България – нищо общо с финансите, въпреки че отново е икономически ориентирано."
Дотук животът на Евлоги изглежда като постоянно прескачане от работа в работа, но то не е безцелно – с всяка следваща, той все повече и повече се доближава до свободата, която търси, до желанието да прави нещо свое. В този период от живота си той е пълен с идеи. Всеки ден отива при приятелите си и предлага за започнат да правят това, утре – друго; от сладолед през фрешове до внос на чанти от Барселона и "какви ли не други неща".
Зимно изкачване на Джамджиев Ръб, връх Вихрен, Пирин Планина, България март 2016. Един изключително предизвикателен ден изпълнен с множество крайни емоции и за пореден път осъзнаване колко са важни и най-малките крачки в живота.
Фотограф: личен архив
Сам определя хобитата си за също толкова разнородни, колкото са и работните му ангажименти. Но всички те са обединени от една цел: "желанието да предизвикаш себе си, да търсиш приключението и най-вече да излезеш от зоната си на комфорт, която всеки от нас обикновено търси.
В последните няколко години кара и сърф – само хавайски обаче. Водолаз е, но от всички тези неща най-много практикува алпинизъм, заради даденостите на българската природа и заради възможността да го правиш почти по всяко време на годината. "За останалите трябват определени условия."
В преследване на най-красивата линия. Езерото Изео, Италия
The Floating Piers, 2016. Най голямото предизвикателство в моят професионален път в буквален и преносен смисъл.
Фотограф: личен архив
На базата на своите хобита и хората, с които го сблъсква животът, Евлоги решава, че, работейки за фирмата, предлагаща корпоративни обучения, има свободата да измисля по-интересни продукти за клиентите. "На едно събрание реших да предложа да комбинираме моите хобита с клиентската база и да направим отделна фирма за тимбилдинг. Но не от тези, на които се ядат кебапчета и се пие ракия и неща от този сорт, а от онези, които ще предизвикат корпоративния служител да направи нещо различно." Идеята му се хареса, но не за сега, а за някъде в бъдещето. Тогава той решава, че ще я реализира сам. Това е и неговата голяма промяна.
От известно време Евлоги ходи по света, обикаля и се запознава с приключенци, ентусиасти, собственици на сърф лагери, дайвинг лодки, със ски комплекси – все хора, осмелили се да Живеят. "Не се заблуждавайте, че тези хора са по различни от нас. Просто имат смелостта да преследват това, което желаят."
Приключенският туризъм за него се изразя в това да излезеш извън познатите си очертания. Защото само тогава наистина ще се почувстваш жив. "Както някой беше казал, когато плановете ти се объркат, тогава започваш да живееш; да мислиш, да усещаш съзнателно, да гледаш и да виждаш всичко, което се случва наоколо."
На едно от приключенията той се запознава с Росен Желязков – ръководител на цялостното изграждане на инсталацията "Плаващите кейове" на Кристо. Така Евлоги получава възможността да бъда супервайзър на проекта. Това е и една от причините, заради които неговите собствени кейове плават малко встрани засега. Но пък работата по "Плаващи кейове" е едно от най-големите предизвикателства, пред които се е изправял, и изключително полезен опит за всичко следващо в живота му.
Индонезия Първото ми пътуване в Азия, и то дълбока Азия. Попадам в селце на 9 часа път от най-близката цивилизована болница и изобщо обстановка, която допреди това си приемал за даденост. Добрият човечец на снимката ме почерпи с току-що отсечен кокос, въпреки скромния си начин на живот.
Фотограф: личен архив
и с техния живот."
Много иска да посети Япония, но може "още утре да си купя билет и да отида", заради което не би нарекъл това пътуване своя мечта. Но виж, излизането в Космоса е друго нещо. "Колкото и фантастично да звучи" От около два месеца Евлоги чете и се интересува сериозно как да го осъществи. "Живот и здраве, ще се постарая да го постигна някой ден. Защото, излизайки извън орбита, осъзнаваш с цялата си същност това, което всички знаем – че Земята е четвъртата планета от Слънчевата система, че е на еди-колко-си-километра от Слънцето и т.н. Подобно осъзнаване променя тотално цялата концепция за всичко, за живота. Защото да знаеш и да осъзнаваш, са две тотално различни неща."Убеден е, че когато не се развиваш в професионален и в личен план, буквално си губиш времето. А то в крайна сметка е най-ценният ни ресурс.Допреди няколко години животът за Евлоги се развива по начин, по който стандартите на съвремието ни предполагат – най-добро образование и най-добра кариера и професионална реализация в последствие. Завършва руското училище в София като редовен ученик и, паралелно, английска гимназия – като частен. След това кандидатства в различни университети по света, в търсене на златната среда между цена и качество. Избира Холандия, където завършва International Business and Management Studies.Понеже е добър с числата, Евлоги решава да се занимава с финанси. Не защото се чувства толкова запален, а "просто защото ми върви и като цяло е свързано с добра професия." На обменни начала заминава за половин година за Канада, откъдето пък се озовава в координационния отдел по банкиране на "Алианц" в Германия.И наистина се връща, в търсене на пътека, по която да промени нещата. "Човек винаги трябва да търси предизвикателството и да излиза от зоната си на комфорт." Следвайки тази максима, той се впуска в проект за взаимен фонд на Николай Василев. Стартира като стажант ("все от някъде трябва да започнеш"), а работата му се оказва наистина голямо предизвикателство. Но, както обикновено се случва, когато стажант поиска от един момент нататък трудът му да бъде заплащан, изведнъж се оказва, че работодателят вече няма нужда от него.Именно тази работа насочва Евлоги съм консултантските услуги и след приключването на държавния проект той започва да съветва различни фирми за стратегиите им за развитие. В процеса на консултиране попада на една, която предлага корпоративни обучения, и става част от нейните редици."Скиор съм, предпочитам free ride стила – отново заради свободата. Но основната ми идея е да начертая собствена пътека, да мина по мой маршрут и през мое място, спрямо моя избор и интерес. А така да оставя и своята линия в планината – в конкретния случай със ските. Същото е и в живота."В момента Евлоги още се бори да сбъдне мечтата си по устойчив начин. Спрямо наредбите в България, за да може да заведеш един, двама, петима или десет души някъде, нещо, свързано с туризъм, трябва да имаш лиценз за туроператор. "Този лиценз не е нещо фрапантно – нито като сума, нито като трудност на придобиване."Тази година ходи няколко пъти и в Египет, на Малдивите, в Индонезия, Франция, Тайланд, Щатите. Има повече от сто полета. А ги има, защото в момента изгражда система от контакти във всички свързани с неговите хобита места, за да построи мрежа за приключенски туризъм.Евлоги се опитва да събужда у хората това, което трябва естествено да си бъде в тях: да са малко по-активни и малко по-близо до света около тях – природа, комуникация с хора, срещи с животни или с други култури, древни места и т.н.Планът е догодина Евлоги да има "офис с две приятни момичета, които да обслужват клиентите", а той да се грижи за концепциите за нови продукти. Но няма да се занимава с "елате на Нова година с нас, защото много ни е добра вечерната празнична маса", нали "Всичко, което планирам, го правя все едно за себе си, а не за някакъв друг неопределен човек. Изпипвам всеки детайл, като предизвиквам хората да се замислят какво се случва с тях


description: Реализъм за пораснали в разклонението на "Междузвездни войни" Rogue One

title: Силата на редниците

maintext:
Оценка
3 от 5
Още по-дръзко е прескачането на жанровата бариера на задължителния хепиенд, за радост на по-възрастната и извънфенска аудитория
Бариери няма и пред визуалния размах на филма, обединяващ ретро носталгия към оригиналната трилогия с възможностите на съвременните спецефекти. Но талантливите автори е трябвало да работят в строгите рамки на поръчката – инжектиране и на новото поколение с фенската митология на сагата (
http://www.capital.bg/light/istorii/2007/12/13/407331_silata_na_slabite/
). И те във всеки удобен момент се занимават с това, а не с вдъхване на повече личен живот, отношения и емоционални биографии на героите си, впрегнати в самоубийствена и по същество трагична мисия. Превърнати в редници на каузата "нова надежда за джедаите", пешки за жертване. Добрите актьори и зърното драма заслужаваха повече. Но художествено сагата отдавна е заложник на своя успех. Тя вече сама е Империята и първата й грижа са не бунтът и свободата, а величието на Бранда.
Новият филм ("Rogue One: A Star Wars Story") е изпълнил неизпълнимото – дал е живот и емоция на едно откровено бизнес начинание. През 2012 г. "Дисни" платиха на Джордж Лукас $4 милиарда за всичко, свързано със Star Wars. За да се връщат тези пари, между "Силата се пробужда" (2015) и "Епизод VІІІ" догодина трябваше да има филм, който да поддържа бранда активен. Ангажиран бе свеж английски визионер за режисьор - Гарет Едуардс, обърнал представите за сай-фай кино с дебюта си със само двама актьори Monsters (2010). В него извънземна инвазия на чудовища беше фон на проблемите на млада семейна двойка и не беше ясно кое от двете е по-страшното.Привлечени бяха сценаристи от високата холивудска лига със собствени режисьорски филми, за да развият пълноценна история от едно-единствено изречение от началните надписи на оригинала (между другото написани като приятелски жест към Лукас от Брайън де Палма ("Белязания")). В годината, когато американците избраха Тръмп за президент, те дръзнаха основният воин в самоубийствения взвод Rogue One да е жена (Фелисити Джоунс). С най-близко обкръжение латино-бунтовник (Диего Луна), тъмнокож ветеран (Форест Уитакър), арабски пилот (Риз Ахмед), хонконгски кунг-фу майстор (Дони Йен) с китайски бодигард (Уен Джианг) и киборг със саркастичен британски хумор (Алън Тъдик). Навлякоха си протести на консерватори след премиерата, забравили, че все пак сме в приказка, макар и по-мрачна.


description: Резултатът от допитването до 7 хиляди компании надскочи очакванията на анализаторите. Институтът Ifo, който изготвя проучването, отчете 111 пункта...

title: Бизнес климатът в Германия на най-високо ниво от юли 2011 г.

maintext:
© Ina Fassbender
Резултатът от допитването до 7 хиляди компании надскочи очакванията на анализаторите. Институтът Ifo, който изготвя проучването, отчете 111 пункта ниво на индекса на бизнес климата за декември, което индикира силен завършек на годината за германската икономика и успешно преминаване в 2017 г. Индикаторът се взема предвид от анализаторите и като барометър за развитията в тази на ЕС, на която индексът е добър предвестник.
На борсата във Франкфурт DAX (+0.03%) премина на зелена територия след публикуването на новината, а еврото поскъпва с 0.12% до 1.0463, оставайки на 14-годишно дъно спрямо долара.
Информацията е актуална към 11:30 ч.


title: Нинова върна мандата и поиска бърз служебeн кабинет

maintext:
Нинова поиска Плевнелиев възможно най-скоро да назначи на служебен кабинет, тъй като бавенето не "гарантира стабилност, а обратното"
© ГЕОРГИ КОЖУХАРОВ
Лидерът на БСП Корнелия Нинова взе и върна веднага на президента Росен Плевнелиев втория проучвателен мандат за съставяне на правителство в рамките на 43-ия парламент в сряда. Процедурата се случи за броени минути, като Нинова заяви, че БСП иска президентът да ускори максимално процедурата с връчването на третия мандат и възможно най-скоро да назначи служебен кабинет, тъй като бавенето не "гарантира стабилност, а обратното".Миналата седмица и премиерът в оставка Бойко Борисов върна веднага мандата на ГЕРБ неизпълнен. Предстои президентът да връчи последния мандат на Реформаторския блок в понеделник. От блока още не са взели окончателно решение дали ще го върнат веднага, но досега разговорите между тях и ГЕРБ за евентуален опит и подкрепа за съставяне на кабинет в рамките на сегашния парламент бяха безплодни, а и изказванията на представители на двете формации по нищо не показват, че това ще се промени. Така вероятният сценарий за изход от политическата криза остават предсрочните парламентарни избори, но преди това трябва да бъде назначен служебен кабинет, която процедура се очертава като проблемна заради смяната на президентите.От БСП смятат, че трябва да има бързо служебен кабинет, тъй като в последния месец правителството в оставка вземало решения, които според левицата не би трябвало - възлага обществени поръчки за над 1.4 млрд. лв., прави назначения, урежда политическите си кабинети на административни служби, прави предложения за изпращане на посланици и т.н. Съставянето на служебно правителство обаче се усложнява заради смяната на президентската власт на 22 януари. Плевнелиев трябва да го назначи броени дни преди встъпването в длъжност на ген. Радев на 22 януари, който с голяма степен на вероятност ще смени състава му. При това положение мотивацията за участие в толкова краткосрочно правителство е трудна. В същото време Радев не отговаря на призивите на управляващите да влезе в диалог с Плевнелиев по темата и заедно да съставят служебния кабинет, за да се избегне смяната му след това.Нинова сега коментира, че от БСП не могат да говорят от името на Румен Радев, но уважават решението му и са на същото мнение. "Той, освен че по конституция няма право в момента да се меси във вземането на тези решения, не би трябвало да участва и да носи отговорност за политически решения, които не са негови", каза лидерът на социалистите.Президентът Плевнелиев пък от своя страна подчерта, че при изчерпване на конституционната процедура и невъзможност политическите сили да съставят нов кабинет е готов да назначи трето служебно правителство в рамките на своя мандат. "В президентската институция няма да се коват правителства, нито ще се измислят коалиционни формули", каза той, след като Нинова върна мандатa.Плевнелиев за пореден път подчерта, че целта му е да не позволи политическата криза да прерасне в парламентарна. "За съжаление сме в ситуация, в която възможността 43-ото Народно събрание да излъчи устойчива формула за съставяне на правителство е минимална", допълва държавният глава. Той напомни, че настоящият парламент все още има важни задачи в дневния си ред, а в момент на нестабилност е редно всички институции в страната да не прекъсват своята дейност.Росен Плевнелиев подчерта, че предстои през първата половина на 2018 г. да се реализира и българското председателство на Съвета на ЕС, което трябва да е сред водещите приоритети за всички институции и политическите сили. Държавният глава заяви още, че при изпълнението на конституционните си правомощия за връчването на проучвателен мандат ще цели достойното участие на България в НАТО и скоростното ѝ интегриране в Европейския съюз да не бъдат поставяни под въпрос.


description: Компанията ще използва платформата на финландската Fortum за управление на мрежата

title: "Елдрайв" ще изгради 500 зарядни станции в региона до края на 2017 г.

maintext:
Освен че управлява мрежа от зарядни станции, компанията предоставя и електрически автомобили под наем
["еМобилити"]
В момента в страната има регистрирани около 350 - 400 електрически автомобила.
"еМобилити интернешънъл" ще изгради около 500 точки за зареждане на електрически автомобили в България и региона до края на 2017 г. Компанията, която оперира под бранда "Елдрайв", вече има 17 станции в страната, а фокусът през следващата година ще бъде върху бързозарядни локации като магистралите. Това ще позволи на шофьорите да пътуват от град до град, което при липсата на инфраструктура в момента е проблем.От компанията обявиха още, че са подписали споразумение с финландската Fortum за използване на системата й за управление на мрежата от зарядни станции. Платформата позволява на клиентите да използват всички услуги, свързани с локализирането, достъпа, използването на мрежата, управлението на плащанията и т.н."еМобилити" (21% от акциите в дружеството са собственост на "Алфа финанс холдинг", в който съиздателят на "Капитал" Иво Прокопиев държи 50.003% - бел. ред.) има две основни сфери на дейност – изграждане и управление на инфраструктура от зарядни станции и отдаване на електромобили под наем. От започването на дейността си преди половин година компанията е изградила 17 зарядни точки, а броят на отдаваните под наем електромобили вече е над 30. Паркът включва Nissan Leaf, Nissan e-NV, Peugeot iON и VW e-Golf. До момента инвестицията е 496 хил. евро.С подготвяното разширение сумата ще нарасне до 3 млн. евро до края на следващата година. В това влиза основно изграждането на инфраструктура, така че броят на зарядните станции да достигне около 500, но също и закупуване на нови автомобили. За момента все още не е ясно как ще бъдат разпределени точките за зареждане, като това ще зависи от развитието на пазара, казаха от дружеството и добавиха, че преговори засега се водят с Гърция, Румъния и Сърбия. Фокусът ще бъде върху бъзрозарядните станции, които се изграждат основно по магистрали и позволяват придвижване между населените места. За новите електромобили целта е да достигнат 200 броя.Компанията е влязла в партньорство и с енергийната група Fortum, която ще предостави на "еМобилити" система за управление на мрежата от станции "Елдрайв" в България и съседните страни. Финландската компания оперира една от най-големите в Европа зарядни мрежи и има над 40 хил. клиента, притежатели на електромобили. Системата Charge&Drive позволява на клиентите да проверят къде има зарядни станции, да следят колко пъти са зареждали, какъв е балансът им и т.н. "Клауд-базираната платформа гарантира лесен и интуитивен достъп, независимо от устройството на потребителя. Картата с локациите на зарядните точки е базирана на Google Maps и позволява лесна и безплатна навигация до тях", уточни Даниела Асенова, управляващ директор на "еМобилити интернешънъл".Онлайн платформата на "Елдрайв" ще е достъпна за потребителите от началото на януари. В момента зареждането в мрежата е безплатно. Заплащането на зарядната услуга от догодина ще се извършва чрез RFID карта или мобилно приложение.В момента в страната има регистрирани около 350 - 400 електрически автомобила. От "еМобилити" казаха за "Капитал", че в 17-те точки, които управляват засега, има средно по едно зареждане на ден. "Това означава, че масово колите се зареждат от контакт, което отнема около 8 часа", обясниха оттам. За сравнение, на зарядните станции времето може да падне до 1 час за най-новите автомобили и около 3 часа за по-старите. На бързозарядните станции, каквито предстои да се изградят догодина, зареждането отнема около половин час.Освен мрежата на "Елдрайв" в страната има малко други зарядни станции. Такава например има изградена на сервиз на Kia, както и няколко други точки, монтирани от ентусиасти. Съществуват и няколко станции на общината в София, но по информация на "Капитал" в момента те не работят.Основните клиенти на електрическите автомобили под наем, които "еМобилити" предоставя, са компании, но има и няколко физически лица, казаха от дружеството. Услугите се ползват активно от куриерски фирми както заради по-ниския разход, така и защото така те могат да ползват безплатно синя зона. Клиенти са също фирми за доставка на храна и др.


description: Според тях процедурата за снабдяване на болници с медикаменти за две години ще лиши пациентите от лекарства

title: Фармацевтичните компании и AmCham искат здравното министерство да спре търга за 1.4 млрд. лв.

maintext: която обединява иновативните компании, Българската генерична фармацевтична асоциация – БГ Фарма, в която членуват генеричните компании, работещи в България, Българската асоциация на търговците на едро с лекарства (БАТЕЛ) и AmCham искат преразглеждането на условията на поръчката, защото според тях създават риск от дестабилизация на сектора и ограничаване на достъпа на пациентите до нужната им терапия.Както "Капитал" писа, здравното министерство пуска най-голямата си поръчка не само във време на оставка, но в нея няма да участват нито всички болници, нито всички доставчици, нито ще бъде за всички необходими лекарства. От 363 болници в процедурата са заявили участие 145 клиники, от 291 търговци ще участват само 30, като търгът ще бъде за 800 лекарства, които не покриват нуждите на болничните аптеки.Ако фармацевтичните компании откажат да участват в търга при сегашните условия, това ще го провали. Те посочват пет причини, поради които обществената поръчка трябва да бъде пренаписана. В отвореното писмо се допълва, че асоциациите биха искали да се изгради по-бърза, качествена и сигурна система за снабдяване на болниците с лекарства.Според писмото на неправителствените организации до председателя на парламентарната здравна комисия, премиера, здравния министър и лекарствените регулатори – съветът по цените и лекарствената агенция, в поръчката липсват критерии за това как са подбрани лекарствата. В документа е посочено, че в рамките на една и съща лекарствена група медикаментите са подбирани избирателно, като по този начин се ограничава участието на определени производители, вносители и търговци на едро.Освен това няма възможност някои от болниците да си изберат по-скъп или по-евтин продукт или отделна лекарствена форма (например от 250 или 500 мг), а здравното ведомство решава, че всички ще трябва да купуват един и същ вид медикаменти от една и съща група – например най-евтиното хапче за кръвно налягане и никакво друго.В търга е предвидено да има максимални количества лекарства от всеки вид, които болниците могат да купят за две години. Асоциациите отбелязват в писмото си, че това е изключително притеснително, и припомнят, че преди 2011 г., когато министерството правеше търгове за онколекарства и скъпоструваща терапия, практиката да се поръчват определени количества водеше до липси на определени лекарства и пациентите съдеха държавата за прекъснато лечение. "Тази практика водеше до недостиг на определени лекарства, има антиконкурентен характер и обосновано беше прекратена. Би следвало на обществеността и на лечебните заведения да бъде ясно посочено, че определените в процедурата количества имат само препоръчителен характер и болниците при подготовка на индивидуалните си търгове ще се ръководят от потребностите на своите пациенти", се казва в писмото.Асоциациите допълват още, че в търга е въведен изключително висок срок на годност на лекарствата, което не може да се постигне при част от тях. Самата процедура по приемане и плащане на доставките е излишно утежнена, което ще увеличи още повече задлъжнялостта в сектора.В писмото е посочено, че има сериозни пропуски при изработването на самата електронна платформа и изцяло е подценен въпросът с нейната сигурност, гарантирането на прозрачност и антикорупционна защита. Системата е платена от бюджета на здравното министерство и е на стойност 216 хил. лв.Здравният министър пусна търга с идеята да се намалят цените на лекарствата, които клиниките купуват. В същото време само държавните и общинските болници дължат на доставчиците си, основно лекарствени компании, над половин милиард лева, като над 150 млн. лв. от тях са просрочени. Болниците по правило плащат поне година след доставката и са известни като нередовни платци. Търгът едва ли би променил финансовата им дисциплина.


description: И още: Русия реагира на мобилизация, а не на модернизация; Турция и традицията на политическите убийства; Селективната информация е пропаганда;

title: Мнения Daily - Самолетната трагедия отваря работа за пиарите на Путин

maintext:
Дори да се окаже, че катастрофата е билa трагичен инцидент, Путиновите имиджмейкъри пак ще имат много работа. Те ще трябва да обясняват защо членовете на хор "Александров" е трябвало да летят с очевидно неблагонадежден самолет.
© Handout
Независимо от въображаемите болки, предизвикани от разпада на СССР, Русия вече не е онова комунистическо страшилище, подхранващо се с класовата ненавист. Русия не е Северна Корея, тя също иска да консумира и да живее по-добре, както всичките развити страни.
Фотограф: Pavel Rebrov
В интерес на истината трябва да кажем, че в източната част на Алепо не бяха се укрепили демократи. Там действаше шериатът и това не го твърди само руската или сирийската пропаганда. Казва го и говорителят на американската военна операция срещу ИД - полковник Стив Уорън.
Фотограф: Stringer
Обвиняван в авторитарно поведение, Ердоган триумфално спечели още сподвижници след опита за преврат, но убийството на руския посланик притесни турския народ, който преживява един от периодите, изпълнени с най-много насилие от десетилетия насам.
Фотограф: Osman Orsal
Авиокатастрофата над Черно мореОт коментар на Петер Щурм за "Франкфуртер Алгемайне Цайтунг"Разбираемо е, че руското правителство отхвърля спекулациите около катастрофата с военния самолет над Черно море. От една страна - разбира се, че е най-разумно първо да се изчакат резултатите от разследването. От друга страна обаче – ако признае, че катастрофата може би е дело на терористи, Москва би нанесла гибелен удар върху изградения от пропагандата образ на бляскавата победа, която удържаха героичните руски войници в Сирия.Но дори да се окаже, че катастрофата е билa трагичен инцидент, Путиновите пиари пак ще имат много работа. Те ще трябва да обясняват защо членовете на хор "Александров", които със своите концерти в чужбина донесоха на Русия толкова много симпатии, е трябвало да летят с очевидно неблагонадежден самолет.А ако след това на някого му хрумне да надзърне зад блестящите кулиси на излъскания от пропагандата руски военен сектор, веднага ще стане ясно, че освен загиналите повече от 90 души, там има още доста неща за оплакване. А за измисления образ, който усърдно си създава руското ръководство, това няма да бъде особено добър ден.--------------При "зрелия" ПутинОт коментар на писателя Виктор Ерофеев за "Дойче Веле"Неведнъж в световната история се е случвало някоя държава да се обиди на целия свят и да търси признание, изхождайки от представата за своята уникалност. Сега обидената е Русия, или поне се прави на обидена. Има ли обаче право да се обижда на това, че някой (Западът, НАТО, Америка) ѝ е откраднал Съветския съюз? Едва ли. Защото Съветският съюз рухна под тежестта на собствените си органични пороци, породени от маниакалната несвобода във всички сфери на живота. Ако Съветският съюз съществуваше без съседи и врагове, щеше да рухне още по-рано.Независимо от всички негативи, всички очевидни признаци за наличието на авторитарен режим и самодържавие, независимо от въображаемите болки, предизвикани от разпада на СССР, и мечтата за неговата реставрация, Русия вече не е онова комунистическо страшилище, подхранващо се с класовата ненавист. Русия не е Северна Корея. Тя също иска да консумира и да живее по-добре, както всичките развити страни.Но все нещо не ѝ се получава. С трудностите, които сега изпитва, Русия се нарежда сред другите проблемни страни, като се различава от тях само по оргомната си територия и ядреното си оръжие. От самото начало основен враг на Русия стана липсата на представа за това, какво е свободата и защо е нужна тя. Интелигенцията от преди Перестройката знаеше какво е това освобождение, но разбираше малко от свобода.Народът събори комунизма с надеждата за по-добър живот. Той обаче не издържа изпитанието известно време да живее по-лошо, макар и да работи повече, и прокле демокрацията. Русия започна да се завръща към своето традиционно състояние на апатия и безотговорност. Непривлекателността на новоизграждащия се режим доведе до парламентарната криза през 1993 година, до сепаратизма, войната в Чечения, до битката с олигарсите и господството на мафията. Финансовата криза от 1998 година, растящата носталгия, социалната истерия и ценностното разминаване със Запада хвърлиха Русия в обятията на чекистите от тайните служби.С идването на Путин на власт беше подписана квитанцията за грешките на руската демокрация. Постепенно обаче стана ясно, че Русия не може да догони една Португалия по БВП на глава от населението. Стана ясно още, че не сме китайци и нямаме достатъчно трудов потенциал. В замяна на това имаме евтин петрол и прогресираща носталгия. Тя (носталгията) получи и идеологическа подплата под формата на отказ от универсалните ценности и опора в традиционните ценности на живота, наред с издигането на ролята на православната църква. Църквата започна да използва този изключителен исторически момент за своето уникално обогатяване - в замяна на преданост и държавен патриотизъм.Сега Русия се намира в периода на зрелия Путин. Путин разбра много добре, че страната му реагира по-скоро на мобилизация, отколкото на модернизация. Руската накърнимост от загубените територии се превърна в твърдо убеждение в собственото превъзходство - морално, историческо и религиозно. Кремълските силоваци и дипломати се оказаха на висота: лъжата - в ролята на богиня на войната - действа както в Студената война срещу Запада, така и в горещата война срещу Украйна и всички други противници, за да ги върне в руската сфера на влияние. Западът пък сякаш наля вода в руската мелница, показвайки липсата на единство и, откровено казано - стратегически немъдро поведение.----------Войната в Близкия ИзтокОт коментар на Матиас фон Хайн за "Дойче Веле"Умело изопачената истина носи повече успех, отколкото откровената лъжа. Пресен пример в това отношение бе битката за Алепо. По телевизията ни показваха основно въздушните нападения на сирийската и руската бойна авиация срещу жилищни квартали в Алепо. Показваните кадри трябваше да ни убедят във варварството и цинизма на Асад и неговите поддръжници, които са готови на всичко - включително да минават през трупове.Къде обаче можехме да научим, че бунтовниците също действат цинично? Те също използваха хората като живи щитове и непрекъснато пречеха на жителите на Източно Алепо да търсят спасение в западните квартали.Забравяме и друго - че бунтовниците са преди всичко хора от салафистко-джихадистки групировки. Затова в интерес на истината трябва да кажем, че в източната част на Алепо не бяха се укрепили демократи. Там действаше шериатът и жените можеха да излизат на улицата само забулени. И това не го твърди само руската или сирийската пропаганда. Казва го и говорителят на американската военна операция срещу ИД - полковник Стив Уорън. Още на 16 април той заяви за пресата, че Източно Алепо се контролира преди всичко от фронта Ал Нусра.А който има нужда от още по-влиятелен източник, мога да му препоръчам речта на американския вицепрезидент Джо Байдън в Харвард от октомври 2014 година. В нея той с голямо разочарование обяснява, че в Сирия не съществува умерен политически център и открито заяви, че американските съюзници Турция и Саудитска Арабия са най-големите проблеми на САЩ в Сирия. Тези две страни са обсебени от манията за свалянето на Асад, инвестирали са стотици милиони долари и са раздали хиляди тонове оръжие на всеки, който иска да воюва срещу Асад - въпреки че в случая става въпрос за един от клоновете на Ал Кайда (Фронт Ал Нусра), както и за екстремисти и джихадисти от различни страни по света. Още през 2012 година американското военно разузнаване DIA предупреди в свой анализ, че първоначалният мирен и демократичен протест в Сирия е бил присвоен от ислямистите.На 700 километра от Алепо има още един обсаден град - милионният Мосул в Ирак. Там също умират цивилни хора, а половин милион души са оставени без питейна вода. Мосул обаче е обсаден от подкрепяна от Запада коалиция. Също както и при освобождаването на градовете Рамади и Фалуджа от ИД. Тези два града бяха сринати на 80 процента.Неправдата трябва да бъде осъждана - независимо от кого е извършена. А селективната информация е пропаганда.-------------След атентата срещу руския посланикОт коментар на Кристофър Торчия от "Асошиейтед прес". Преводът е на БТА.Токсичната комбинация от проблеми в Турция включва кюрдските бунтове в съчетание с чистка в държавния апарат, последвала провалилия се опит за преврат през юли. Докато Русия и Турция подозират, че убиецът на посланик Андрей Карлов е бил част от по-широка конспирация, турското правителство детайлно проверява негова съпричастност, или подпомагане, от ислямистки бунтовнически групи в Сирия, които може индиректно да са радикализали някои млади турци.Каквото и да е мотивирало стрелеца Мевлют Мерт Алтънташ - полицай, който не е бил на служба, да стреля по посланик Карлов на фотоизложба в Анкара, то не може да бъде потвърдено. Той крещеше религиозни фрази и изглеждаше, че осъжда руските бомбардировки над държаните от бунтовници квартали в сирийския град Алепо. Стрелбата по посланика беше предшествана от протести на турци, които критикуваха руската подкрепа за сирийския президент Башар Асад.Турция и Русия, които бяха в трудни отношения през последната година, описаха убийството като опит да се попречи на подобяването на сътрудничеството помежду им, което се надяват да доведе до стабилизиране на Сирия и консолидиране на тяхното влияние там. Политическите сметки по отношение на Сирия идват в момент, в който Турция преживява бомбени нападения, които разтърсват правителството на Ердоган, който в същото време иска да увеличи правомощията на президентския си пост чрез конституционни реформи.Обвиняван в авторитарно поведение, Ердоган триумфално спечели още сподвижници след опита за преврат, но убийството на руския посланик притесни турския народ, който преживява един от периодите, изпълнени с най-много насилие от десетилетия насам. Съдейки по минали убийства или опити за убийства в Турция, дори разследването на убийството на Карлов да стигне до ясни заключения, пак ще останат въпроси:- Мехмет Али Агджа - турчинът, който стреля и рани папа Йоан Павел Втори, първо заяви, че е действал сам. След това спомена България и съветските тайни служби като организатори на атаката, а намеси също и Иран. Освободен през 2010 г., Агджа някога е имал връзки с дясна въоръжена групировка в Турция.- През 2007 г. етническият арменски журналист Хрант Динк, който получаваше смъртни заплахи заради коментарите си за масовите убийства на арменци от турците през 1915 г., бе застрелян пред редакцията си в Истанбул. Двама заподозрени, включително тийнейджърът, който стреля, бяха арестувани и пратени в затвора, но твърденията, че се прикриват служители по сигурността, които са пренебрегнали предупрежденията, че Динк ще бъде нападнат, се влачат в съда от години.- Миналата година Тахир Елчи - кюрдски адвокат, който ръководеше адвокатската колегия в Диарбекир в Югоизточна Турция, бе убит, докато даваше изявления за журналисти пред джамия. Убийството му не е разкрито.


description: Строителният сектор в Европейския съюз продължава да расте и през третото тримесечие, като производителността в него се е увеличила с 2.2% спрямо...

title: Инфографика на деня: България отчита спад на строителството на фона на растеж в ЕС

maintext: Строителният сектор в Европейския съюз продължава да расте и през третото тримесечие, като производителността в него се е увеличила с 2.2% спрямо същия период на 2015 г. в 28-те страни членки. В еврозоната нарастването за периода е 3.2%. България е сред деветте държави със спад на активността: с 10.7% през тримесечието спрямо 2015 г. Най-голям е сривът в Латвия - 22%.


description: Основният индекс на БФБ се изкачи до най-високата си стойност от средата на 2014 г. Той се покачва с 0.86% до 572.40 пункта, като акциите на...

title: Sofix достигна нов връх за последната година и половина

maintext:
© Георги Кожухаров
Основният индекс на БФБ се изкачи до най-високата си стойност от средата на 2014 г. Той се покачва с 0.86% до 572.40 пункта, като акциите на "Химимпорт" водят поскъпващите в него емисии. Книжата на холдинга покачват цената си с 3.29% след 48 сделки, а оборотът на ETF-a върху индекса е 25 хил. лв. малко преди обяд. Общо за БФБ сумата на сделките е близо 1.5 млн. лв., след като голям пакет акции на "Унипак" донесоха две трети от него. От началото на годината Sofix нараства с 24%, като е един от водещите по този показател в Централна и Източна Европа.
Информацията е актуална към 11:25ч.


description: Анис Амри вероятно е стигнал от Германия до Италия с влак през Франция

title: Атентаторът от Берлин беше застрелян от полицай в Милано

maintext:
© Via Reuters
Тунезиецът Анис Амри, заподозрян за извършител на атентата на берлинския коледен пазар на 19 декември, беше убит рано в петък сутринта при престрелка с полицаи в Милано. Предполага се, че той е влязъл в Италия с влак през Франция.Италианският вътрешен министър Марко Минити съобщи, че Амри е бил идентифициран по пръстови отпечатъци и няма съмнения в неговата самоличност. По думите на Минити по време на рутинна проверка от полицията около 3:30 през нощта, Амри е стрелял с пистолет срещу полицаите и те са отвърнали на огъня. Един полицай е бил ранен, а Амри - убит.Проверява се дали пистолетът, с който Амри е стрелял, е същият, с който е бил убит полския шофьор на камиона, който се вряза в хората в Берлин. Според италиански медии оръжията съвпадат. Германските власти съобщиха още, че разследването продължава, включително в посока на това дали Амри е имал съучастници, както и как е избягал от Германия.Според италианските власти заподозряният атентатор е дошъл в Торино с влак от френския град Шамбери, след което е хванал друг към Милано. Амри е живял дълги години в Италия преди да се премести в Германия през 2015 г., включително е излежавал присъда за палеж на център за настаняване на мигранти. Предполага се, че е радикализирал в затвор в Сицилия.При атентата на коледния базар загинаха 12 души, а десетки бяха ранени. Освен германци, сред загиналите са и граждани на Италия, Израел, Полша и Чехия. Между тях е и полският шофьор на камиона, използван от Амри.До днес се смяташе, че Амри все още се намира в Германия - в Берлин или в Северна Вестфалия - двете провинции, където е живял най-дълго време. Появи се и информация, че човек, отговарящ на описанието на Амри, е бил забелязан в датския град Алборг.Анис Амри е бил познат на службите в Германия, които са го следили известно време.Германски медии съобщиха, че полицията в Хамбург проверява дали Амри е свързан с убийство на 16-годишен младеж от средата на октомври. Според информацията разследващите са установили прилики между заподозряният за атентата в Берлин и описанието на предполагаемия извършител на случая в Хамбург. Междувременно стана ясно, че задържаните през нощта срещу петък двама мъже, за които се предполага, че са планирали атентат в търговски център в Оберхаузен, нямат връзка с Амри.Новината, че атентаторът от Берлин се е придвижил до Милано предизвика коментари на евроскептични политици, че свободното придвижване между страните в ЕС трябва да бъде ограничено. "Това бягство в поне две или три държави е симптоматично за тоталната катастрофа на сигурността, която представлява Шенгенското пространство", каза лидерът на френската крайнодясната партия "Национален фронт" Марин льо Пен, съобщава Reuters.Бившият лидер на британската анти-мигрантска и анти–ЕС партия UKIP Найджъл Фараж пък е написал в Twitter, че "ако се докаже, че човекът, застрелян в Милано, е убиецът от Берлин, то това е доказателство, че Шенгенското пространство е риск за публичната сигурност. И трябва да се премахне".


description: По-тежки наказания за кражба на фирми: Бисеров бе оправдан; Ще има площадки за всички видове отпадъци в складовите и промишлените райони на селищата

title: Вечерни новини: 21 декември

maintext:
Турският президент Ердоган се срещна със сирийското 7- годишно момиче Бана Алабед
© Handout
Турският президент Ердоган се срещна със сирийското 7- годишно момиче Бана Алабед, станала известна по целия свят с
от обсадения сирийски град Алепо. Бана публикуваше непрекъснато призиви за помощ на английски език с помощта на нейните родители, обръщайки се дори към Мишел Обама и в крайна сметка снощи успя да избяга от Алепо и да стигне до президентския дворец в Анкара
I was pleased to host @AlabedBana and her family at the Presidential Complex today. Turkey will always stand with the people of Syria. pic.twitter.com/VuPtmFl7Lr — Recep Tayyip Erdoğan (@RT_Erdogan) December 21, 2016
Рекордно замърсяване на въздуха отчита Северен Китай за пети пореден ден. Извънредно гъстият смог е опасен за здравето на населението, заради което бяха ограничени полети, трафикът и корабоплаването, бяха затворени фабрики и училища. Спешните рестрикции за затваряне на електроцентрали, заводи за стомана и пристанища, за да се намали замърсяването, вероятно ще окажат влияние върху цените на въглищата. Китай е най-големият консуматор на въглища. 24 града вече имат обявена червена тревога за опасни нива на замърсяване. В същото време редица жители се оплакват, че мерките за борба с опасния смог не действат, информира "Ройтерс". Стотици държавни инспектори патрулираха по улиците на Пекин в сряда, за да контролират дали временните забрани се спазват.Кабинетът одобри изменения в Наказателния кодекс (НК), които предлага на парламента, съобщи правителствената пресслужба. Новите текстове предвиждат затвор от 1 до 10 години и възможност за конфискация в случаи на претърпени имуществени вреди в особено големи размери. Освен това при документно престъпление, с което се установява контрол върху юридическо лице, лишаването от свобода ще е от една до шест години. С предложените изменения в НК се засилва и защитата на средствата от публични фондове.. Това реши парламентът на второ четене на промените в Закона за управление на отпадъците. Досега хартия, стъкло, пластмаса и опаковки можеше да се предават и в жилищните комплекси, а само металните отпадъци трябваше да се събират в специално определени райони. Според закона банковите гаранции за фирмите, които се занимават с изкупуване на метали, намаляват от 25 хил. на 15 хил. лв., а гаранции вече ще внасят и дружествата, които рециклират автомобили, компютри и битова техника. Физическите лица ще могат да предават метални отпадъци от домакинствата си не само на общинските площадки, но и на частни обекти. Досега законът предвиждаше това да става само на общинската площадка, и то безвъзмездно.До ситуацията се стигна след намеса на премиера в оставка Бойко Борисов. Имотът в "Младост" е с площ 11.5 дка. Той беше с отпаднала необходимост за военното министерство, а данъчната му оценка надхвърля 500 000 лв. След първоначалното решение на правителството независимият депутат Георги Кадиев обяви, че сделката е "поредната далавера в Министерството на отбраната". Той определи стартова цена от 35 евро на квадратен метър за скандална и я сравни с цените на подобни терени в "Младост", които започват от около 300 евро за квадратен метър., съобщиха от общината. Миналата седмица експерти са проверили на място инфраструктурата и са установили, че тя вече е възстановена, положена е маркировка, почистени са зоните за безопасност и сигурност. Таксите и тарифите за ползването на летището са символични - 30 лева за кацане на самолет до 3 т и 40 лв. за над 3 т плюс 10 лева за всеки тон отгоре. Очаква се летище Русе да се използва активно, тъй като за разлика от други малки летища пистата е с бетоново покритие и на нея може да се каца целогодишно, а освен това е предвидено и зимно почистване.Разширява се обхватът на задължителното сертифициране за енергийна ефективност и вече на такъв ще подлежат всички сгради, въведени в експлоатация, а при възлагане на обществени поръчки за енергопотребление от доставчиците ще се иска документ за енергийно спестяване. Това решиха окончателно народните представители в сряда, приемайки промените в Закона за енергийната ефективност. Корекциите бяха от спешен порядък заради заведената от ЕК наказателна процедура, тъй като страната ни не изпълнява задълженията си по европейската директива за енергийните характеристики на сградите.Той беше подсъдим за данъчни престъпления, като още преди съда прокуратурата се отказа от обвинението за пране на пари. Впоследствие прокуратурата се отказа от две от трите повдигнати обвинения - за недекларирани сделки с валутни ценности и 700 хил. лв. в швейцарски банки. За обвинението за 19 хил. лв. неплатени данъци според ВКС не са установени облагаемите доходи, по които те се дължат.", съобщи той пред "Нова". Заедно с него ще се оттеглят още Румен Петков и Ивайло Калфин. Експрезидентът уточни, че няма намерение да става и депутат, но и няма да излиза от политиката, от която е част в последните 25 години. "Ще продължим да работим за АБВ, дори по-активно", каза той, без да уточни в какво ще се изразява това. Промените в структурите ще се случат на конгреса на партията следващия месец.Британските компании представиха списък с желания за бъдещите отношения между страната и Европейския съюз (ЕС) след Brexit на премиера Тереза Мей, като ключовите искания за много от секторите са лесен достъп до работната ръка и пазарите на съюза, съобщава Bloomberg. Авиокомпаниите искат правителството да даде приоритет на "безпроблемния транспорт" за туристите, работниците и стоките. Творческите индустрии пък искат подробности за бъдещето на интелектуалната собственост и потоците от данни, показва проучване на Конфедерацията на британската индустрия (Confederation of British Industry), публикувано в сряда. Конфедерацията смята, че е необходим "цялостен подход към икономиката", който не изоставя нито една индустрия, за да може реално да се извлекат ползи от Brexit. Липсата на квалифицирана работна ръка се споменава като най-голямата заплаха за конкурентоспособността на пазара на труда. Затова притокът на чуждестранни работници е с висок приоритет за сектори, включително на услугите, които формират около 80% от общата заетост и производство на британската икономика.Депутати от най-голямата полска опозиционна партия "Гражданска платформа" отказаха да прекратят окупацията на пленарната зала на парламента, въпреки че управляващите оттеглиха спорния медиен закон, който хвърли страната в тежка политическа криза. Лидерът на "Гражданска платформа" Гжегож Шчетина съобщи пред журналисти, че депутатите ще останат в залата до 11 януари, когато трябва да започне поредната тридневна сесия на Сейма. Други парламентарни партии обаче се обявиха за спиране на блокадата. Ришард Петру от "Новочесна" каза, че до Рождество протестът трябва да приключи, за да може спокойно да се отбележи празникът. Председателят на Полската селска партия Владислав Кошиняк-Камиш покани лидерите на представените в парламента партии на среща, на която да се обсъди създалото се положение и да се направи опит за намиране на изход, пише ТАСС, цитирана от БТА.Постоянната забрана за експлоатиране на нефтените ресурси в северните територии идва месец преди американският президент да напусне поста. По време на предизборната си кампания неговият наследник Доналд Тръмп заяви, че има намерение да се възползва напълно от нефтените резерви на САЩ, което притесни екологични организации. Една от тях, "Приятели на Земята", определи решението на Обама като критично и заяви, че всеки опит на Тръмп да го отмени ще доведе до съдебна битка. От Американския петролен институт - организация, която защитава интересите на компаниите, занимаващи се с изкопаеми горива, обаче заявиха, че няма такова нещо като "постоянна" забрана на сондирането и бъдещият президент Тръмп може просто да отмени решението."Софарма трейдинг" е приключила предпоследния месец на 2016 г. с най-високите приходи от продажба на стоки от началото на годината, нараствайки с 9%, съобщиха от търговеца на лекарства и оборудване за медицината. Така приходите за ноември достигат 55.139 млн. лв. спрямо 50.597 млн. лв., отчетени година по-рано. Компанията отчита и ръст от 6% на печалбата преди данъци до 1.367 млн. лв. С натрупване приходите на компанията за периода януари - ноември 2016 г. възлизат на 557.256 млн. лв. в сравнение с 552.309 млн. година по-рано, а печалбата преди данъци е 14.017 млн. лв. при 13.744 млн. лв., реализирани през същия период на 2015 г., става ясно още от съобщението до БФБ - София.Фармацевтичната компания на Веселин Марешки - "Фармхолд", ще направи втори опит да се листне на Българската фондова борса (БФБ). Комисията за финансов надзор обяви след свое заседание на 16 декември, че удължава до 21 януари 2017 г. срока за представяне на актуализиран проспект за допускане до търговия на регулиран пазар на емисия акции, издадени от "Фармхолд" АД, гр. Варна, пише investor.bg. Пред изданието Марешки е потвърдил, че това означава втори опит за излизане на БФБ, но не е дал допълнителна информация за публичното предлагане. Преди една година комисията отказа окончателно да издаде потвърждение на проспекта за допускане до търговия на варненското дружество.Роботизирани коли вече се тестват по широките американски улици и германските магистрали, а сега се подготвят и за по-натоварените централни улици на европейските градове, съобщава ДПА, цитирана от БТА. BMW планира да изпробва първите си 40 безпилотни автомобила в "родния" си град Мюнхен, посочи Клаус Бютнер, който оглавява отдела на компанията за проучвания в областта на колите роботи. Безпилотните коли на компанията ще се движат със скорост до 70 км в час, което ги различава от яйцеподобните роботизирани коли, тествани от Google. От съображения за сигурност колите на Google се движат доста по-бавно по широките градски улици в Калифорния.


description: Проектът на "Смарт органик" е за 3.3 млн. евро, основното финансиране е от ЕБВР

title: Десертите Roobar ще се произвеждат в нова фабрика

maintext:
Приходите на "Смарт органик" са 16.7 млн. лв. през 2015 г., а тази година собственикът Яни Драгов очаква увеличение с около 40%.
© Цветелина Белутова
Компанията-майка на производителя на веган десертчетата Roobar получи заем от 2 млн. евро от Европейската банка за възстановяване и развитие (ЕБВР). Сумата е част от плана на "Смарт органик" да изгради собствена фабрика за 3.3 млн. евро.Новото предприятие е нужно, защото сега производството става в помещение под наем и защото бизнесът на компанията расте. Roobar-четата съществуват от 2012 г., а приходите на "Смарт органик" се удвояват през всяка година до 2015 г., когато са 16.7 млн. лв. Тази година собственикът и изпълнителен директор Яни Драгов очаква отново увеличение с около 40%."Смарт органик" са разглеждали и други, сходни алтернативи за финансиране от банки, но на финала са избрали предложението на ЕБВР, обясни Драгов без да дава детайли. Уреждането на условията по заема е отнело около шест месеца. Инициативата е дошла от банката, допълни той.Вместо с дялово инвестиране фирмата предпочита да расте с дългово финансиране, като дялови инвеститори считат за крайна мярка, а благоприятното развитие по линия на растящи приходи и ниско ниво задължения досега позволява на компанията да запази собствеността си. По последния консолидиран отчет за 2015 г. задълженията към банки са били 379 хил. лв.Парите от ЕБВР ще се инвестират в изграждането на нова база за "Смарт органик" в софийския квартал Княжево. Идеята на компанията е да събере производството и дейностите по пакетиране и съхранение в една локация. Досега дружеството е работило в база под наем. Новата фабрика ще позволи да се гарантират максимално високи хигиенни стандарти, оттам и високо качество на храните.Според Яни Драгов изграждането ще отнеме шест до осем месеца, като се очаква производството да започне до септември 2017 г. Успоредно продуктите на "Смарт органик" ще получат и британския сертификат за качество Assured Food Standards (AFS). Засега само производството на барчета го притежава, но през 2017 г. обхватът ще се разшири до повечето продукти."Смарт органик" е най-големият дистрибутор на биохрани и напитки в България. Групата е с 51% собственост в "Роо брандс", която произвежда суровите биодесерти Roobar. Те се продават в над 40 страни на 4 континента., като 70% от продукцията се изнася за продажба и разпространение в над 40 държави. За 2017 г. планират да пуснат още нови продукти на пазара, които да допълнят портфолиото от над 1000 продукта, обясни Драгов. Растящата конкуренция в сектора на биохраните не притеснява Драгов. Според него "Смарт органик" расте по-бързо от пазара, което им позволява да не губят пазарен дял.


description: Апартаментите на вторичния пазар биха могли да се реализират, ако продавачите не завишават цените им

title: Старото не е модерно, но има потенциал

maintext:
© КРАСИМИР ЮСКЕСЕЛИЕВ
Този текст е част от специалното издание на "Капитал" Жилищни имоти. Още текстове по темата може да откриете тук.
Цените на вторичния пазар се движат между 650 и 900 евро на кв.м в по-бюджетните райони и между 950 и 1300 евро в елитните квартали.
"Собствениците на имоти, които решават да излязат на пазара сега при силната конкуренция на новото строителство, трябва да отчетат този факт и да формулират правилно офертната си цена", коментира изпълнителният директор на Bulgarian Properties Полина Стойкова. По данни на агенцията към момента имотите на вторичния пазар се продават средно на 80 - 100 евро на кв.м по-ниска цена от новото строителство. "Конкуренцията на новото строителство няма да отслабва, а ще се засилва още повече със завършването на започнатите сгради и смятам, че разликата в ценовите нива на новото строителство и на вторичния пазар ще се запази и ще се изрази още по-отчетливо", заявява Стойкова.
Вторичният пазар на жилища в София е като старата колекция в магазина - не е на мода, но и за него има купувачи. Според някои консултанти старите апартаменти са почти изместени от новото строителство тази година, което определено е сериозна конкуренция на съществуващите жилища. Но други агенции отчитат продажби почти изцяло на вторичния пазар. Поради това виждаме, че срокът за реализация на имоти на него се е удължил и много от имотите, обявени през пролетта, все още са на пазара.Това, че продавачите предлагат жилищата си на по-висока от реалната пазарна стойност, потвърждава и Младен Митов, мениджър "Пазарни проучвания и анализи" в "Явлена". "В края на миналата и началото на тази година имаше категория продавачи, които просто излизаха с висока цена и пробваха пазара, за да се ориентират. Но това бяха продавачи, които нямаха нужда от сделката", коментира консултантът. Според него е имало и друга категория продавачи, които тогава са преценили, че дори и да продадат към този момент, нямат алтернатива къде да държат парите си. Съответно и двата вида продавачи са се оттеглили от пазара."Така че към момента имаме хора, които наистина искат да продават", заявява Митов. Той потвърждава, че и сега има клиенти, които се опитват да пробват да реализират имота си на по-висока цена, но в крайна сметка я намаляват в приемливи граници. Именно това е доказателство за зрелостта на пазара, който вече няма нищо общо с този преди бума от 2005 г., когато купувачите сключваха сделка на всяка цена. По наблюдения на "Явлена" купувачите стават по-гъвкави и по-склонни на компромис, но в добрия смисъл на думата. "Склонни са да дадат малко повече пари, ако видят, че жилището си заслужава, но в никакъв случай не биха платили повече пари за нещо, което не им трябва", обяснява Младен Митов.Експертът отчита, че предлагането не може да настигне търсенето, защото обемът на жилища, които има в областните градове, дори и с частичното ново строителство, не е толкова голям, колкото е търсенето. Новото строителство в Пловдив е налично, но в София това, което се предлага към момента, ще се реализира до две-три години. В тази връзка по-голямата част от сключените сделки са за вторичния пазар - продажбите на ново строителство на агенцията са 1-2% от всички за деветмесечието.Пазарът на стари жилища има потенциал да се развива по-добре, отколкото в момента", коментира Силяна Черкезова, регионален мениджър в "Адрес". Според нея търсенето и предлагането, както и при новото строителство, понякога се разминават в ценово отношение. Хората търсят добро разпределение, светлина, простор и частично обзаведено жилище с хубави настилки на разумна стойност. В същото време някои собственици обявяват цена, надхвърляща 1000 евро на кв.м, а в замяна предлагат жилища, чиято локация или разпределение не отговарят на тази сума или пък изискват основен ремонт. Купувачите не са склонни на такава сделка и ако имотът остане твърде дълго на пазара, той придобива недобър имидж – остава впечатлението, че крие някакъв проблем. Затова е много вероятно накрая да се продаде на стойност, по-ниска от пазарната. В някои случаи продавачите са по-отстъпчиви и сделката се сключва с отстъпка между 10% и 20%."Разбира се, има и продавачи, чиито нива са пазарни от самото начало. Техните имоти се реализират за по-малко от месец", коментира консултантът.Цените на вторичния пазар се движат между 650 и 900 евро на кв.м в по-бюджетните райони и между 950 и 1300 евро на кв.м в елитните райони, коментират от "Адрес". Това са нивата, на които се сключват реалните сделки, като вариациите са в зависимост от качествата на конкретния имот."Клиентите за ново и старо строителство не се различават съществено. Често те нямат специално изискване кой от двата типа ще изберат, водят се от качеството и цената, независимо дали ще го получат от физическо лице или директно от инвеститора", заявява Силяна Черкезова.


description: Бюджетът на процедурата по "Конкурентоспособност" е 50 млн. евро

title: Общо 119 фирми ще внедряват иновации с европейско финансиране

maintext:
Фокусът на финансирането са приоритетните области от Иновационната стратегия за интелигентна специализация
© Valentin Flauraud
Общо 119 компании ще получат финансиране по оперативна програма "Иновации и конкурентоспособност" за внедряване на иновации. Това става ясно от списъка на одобрените проекти, който беше публикуван преди ден. По процедурата се предвижда да бъдат разпределени безвъзмездно 50 млн. евро (97.8 млн. лв.), като бенефициенти са от микро- до големи предприятия, които имат приключени поне три финансови години.Одобрените проекти са разпределени приблизително поравно между различните по големина компании. В групата на микро- и малките предприятия финансиране ще получат общо 43 фирми, като най-много точки е получила консултантската компания "Бест партнърс". Проектът е на стойност 430 хил. лв., от които предприятието ще получи 387 хил. лв. безвъзмездно.В категорията на средните предприятия са одобрени 36 дружества, като на първо място е класиран проектът на "Комак медикал", която се занимава с клинични проучвания в областта на медицината. Тя ще получи 995.67 хил. лв. за проекта си на стойност 1.641 млн. лв., който предвижда внедряване на автоматизиран иновативен метод за събиране и управление на данни.Общо 40 са проектите на големи компании, които ще получат европейско финансиране, като две дружества са получили най-висока оценка. "Родопи еко проджектс" (част от "Минстрой холдинг" на Николай Вълканов) ще внедри иновативен процес за максимално разкриване на рудни минерални фази за малко под 3 млн. лв., от които безвъзмездната помощ е 1.498 млн. лв. Другият голям бенефициент е плевенската машиностроителна компания "Ваптех". Нейният проект е на обща стойност 1.753 млн. лв., от които 950.65 хил. лв. са субсидия.Процедурата за внедряване на иновации беше открита в края на миналата година, а проекти се приемаха до началото на април. Компаниите кандидатстваха за финансиране от 100 хил. лв. до 1 млн. лв. за микро-, малките и средните и 1.5 млн. лв. за големите фирми. Фокусът на финансирането са четирите приоритетни области, определени в Иновационната стратегия за интелигентна специализация - информационни технологии, мехатроника и чисти технологии, индустрия за здравословен живот и биотехнологии или нови технологии в креативните и рекреативните индустрии.Подобна процедура, но за разработване на иновации от стартиращи предприятия, беше открита през февруари тази година, но още е в процес на оценяване. По нея ще бъдат разпределени общо 10 млн. евро.


description: Пет хиляди от новите обекти се предвижда да бъдат в Китай

maintext:
Ако постигне целта си, основаната от Хауърд Шулц верига Starbucks ще има 37 хил. заведения, което ще е ръст от 48% спрямо сегашното ниво.
Най-голямата кафе верига в света Starbucks планира да отвори 12 хил. заведения през следващите 5 години. Това означава, че компанията продължава да приема разширяването чрез откриване на нови обекти като важна част от стратегията си за растеж, съобщава Bloomberg.Ръководството предвижда в Китай да бъдат открити още 5 хил. обекта. Ако изпълни намеренията си, американската компания, която развива бизнес и в България, ще има 37 хил. заведения в света, което ще е с 48% повече от сега.Плановете показват, че до голяма степен Starbucks разчита на мобилни технологии, храната и премиум марката си Reserve, за да увеличава приходите си през следващите години. Отговорността за изпълнението на тези намерения до голяма степен ще бъде поета от главния оперативен директор Кевин Джонсън. Той ще поема поста главен изпълнителен директор от основателя на веригата Хауърд Шулц през април 2017 г.Акциите на компанията поскъпнаха след обявяването на новината в сряда. Стойността на книжата на Starbucks от началото на тази година обаче се е понижила с 4.3% поради опасения, че растежът на компанията може да се забави.Компанията също така представи и прогнози за следващите пет години. Ръководството предвижда приходите да се увеличават с 10% годишно, а печалбата на акция – с между 15 и 20%.Постигането на тези резултати минава през увеличаване на продажбите на храна. През следващата година Starbucks ще добави и нови продукти, включително и безглутенов сандвич. Продажбите на сандвичи за закуска във веригата през последните 4 години са се удвоили.На дигиталния фронт Starbucks добави "гласова система за поръчки", използвайки изкуствен интелект в мобилното си приложение"Има толкова възможности за растеж, използвайки технологии, използвайки иновации, и може да видите, че те се случват през това, което правим", заяви главният изпълнителен директор и основател на веригата Хауърд Шулц.


description: Това обяви шейх Абдула бин Мохамед, изпълнителен директор на Катарския суверенен фонд. Инвестициите ще са от полза на икономическите планове на...

title: Катар ще инвестира 10 млрд. долара в инфраструктурата на САЩ

maintext: Това обяви шейх Абдула бин Мохамед, изпълнителен директор на Катарския суверенен фонд. Инвестициите ще са от полза на икономическите планове на избрания за президент на САЩ Доналд Тръмп. Все още няма конкретна времева рамка за инвестициите. Преди това от фонда имаше заявено желание за инвестиции на стойност 35 млрд. долара по неконкретни проекти в САЩ между 2016 и 2021 г. Все още не се знае дали 10-те млрд. няма да бъдат част от по-голяма инвестиция.


description: Централната банка повиши основната лихва в САЩ с четвърт процент. Fed Funds Rate (процентът по който банките в страната си отпускат заеми за...

title: Федералният резерв стори очакваното

maintext:
Председателят на Федералния резерв Джанет Йелън
© Kevin Lamarque
Централната банка повиши основната лихва в САЩ с четвърт процент. Fed Funds Rate (процентът по който банките в страната си отпускат заеми за попълване на минималните задължителни резерви) ще се движи в диапазона 0.50 - 0.75%, което беше повече от очаквано от пазара.
Срещата обаче не мина без изненади. Фед повиши прогнозата си за покачването на Fed Funds през 2017г. от 2 на 3 пъти, като той трябва да достигне 1.4% в края на следващата година. Същият интензитет е заложен и за 2018г. и 2019г., като в края на периода основният лихвен процент трябва да се доближи до 3%, казва се още в изявлението на централната банка.
Пазарите реагират на новината, но тя в голяма степен е включена в цената на активите. Основните борсови индекси в САЩ преминаха на червена територия. S&P 500 се понижава с 0.29%, а Nasdaq Composite губи 0.36%,. Dow Jones отчита спад от 0.05%, като остава на 100 пункта от 20 хил.
Златото очаквано стана жертва на по-високите лихви. Цената му спада с 0.60% до 1 152 долара за тройунция, елиминирайки по-ранни покачвания.
Доларовият индекс нараства с 0.63%, като водещите валутни двойки отстъпват срещу долара. Еврото губи 0.56% до 1.0563, а паундът понижава курса си с 0.36% до 1.2611. Йената прекоси 116 за долар, губейки процент, а швейцарският франк се понижи с 0.56% до 1.0177 за единица от американската валута.
Информацията е актуална към 21:15ч.


description: Средствата от увеличението на капитала ще се ползват за протичащото преструктуриране на банката

title: Unicredit предлага права за 13 млрд. евро на собствениците си

maintext:
За по-малко то две седмици банката направи стъпки по набирането на малко под 20 млрд. евро капитал
© Alessandro Bianchi
12.2 млрд. евро
разходи по изчистването на баланса се очаква да отчете Unicredit през четвъртото тримесечие
Акционерната структура на банката, която в България е собственик на "Уникредит Булбанк", е разнообразна. Близо 43% от акциите с право на глас са собственост на институционални инвеститори, от които се отличава името на едно от най-големите управляващи дружества на пазара BlackRock, който притежава 4.83% от капитала.
Unicredit готви емисия права на стойност 13 млрд. евро, съобщава Wall Street Journal. Те ще се разпределят според сегашния дял на инвеститорите в най-голямата италианска банка, като им дава възможност да придобият новоемитирани акции на дружеството. Все още не е ясно каква ще бъде емисионната стойност на книжата, като най-вероятно ще е под пазарната им котировка от 2.5 евро, за да стимулира записването.Акционерната структура на банката, която в България е собственик на "Уникредит Булбанк", е разнообразна. Близо 43% от акциите с право на глас са собственост на институционални инвеститори, от които се отличава името на едно от най-големите управляващи дружества на пазара BlackRock, който притежава 4.83% от капитала.
Емисията ѝ на борсата в Милано отвори с повишение от над 3% във вторник, показвайки, че инвеститорите са разчели положително решението на мениджмънта. Акционерите на Unicredit могат да са доволни от управлението на банката, което в рамките на миналата седмица финализира две сделки за продажба на неприоритетни бизнеси - полската банка Pekao и управляващото дружество Pioneer, на обща стойност около 6 млрд. евро.
"Ние вземаме решителни мерки, за да се справим с експозицията си от лоши кредити, а също така да подкрепим дългосрочна доходоносност на банката", казва главният изпълнителен директор на банка Жан-Пиер Мистие в изявление.
Набирането на средства се налага за рекапитализирането на банката и подготовката ѝ за премахването на 50 млрд. евро лоши кредити от баланса ѝ. От тях 17.7 млрд. евро се очаква да бъдат секюритизирани, т.е. да се емитират ценни книжа, чиито доход ще идва от лошите заеми. По информация на WSJ Unicredit ще отчете 12.2 млрд. евро разходи през последното тримесечие на 2016 г., натрупани по подготовката за рекапитализиране, от които 8.1 млрд. ще са провизии на несъбираеми вземания.
"Фокусът върху изчистването на баланса е добре дошъл. Въпреки това ние се надявахме за по-големи провизии на лоши кредити, които да донесат и по-голямо свиване на лошите кредити", коментира Бенджи Сандфорд от Jefferies Group, цитиран от Bloomberg.
Разноските на компанията за труд се очаква да са основен източник на икономии през 2017 г., които да задържат банката на печалба. Очаква се съкращаване на 14 хил. служители, което да ограничи разходите с 1.1 млрд. евро.
"Без почти никакъв ръст на приходите в обозримото бъдеще, планът (на Мустие) се концентрира в това да понижи разходите, подобряване на качеството на активите и повишаване на капитала. Емисията на права беше очаквана, имайки предвид усилията, които мениджмънтът полага", коментира за Bloomberg Луиджи Трамонтана от Banca Akros.
Въпреки протичащото преструктуриране на компанията на годишна база книжата ѝ са изгубили половината от стойността си. Банковият сектор в страната беше обект на разпродажби от началото на годината, след като натискът на капиталовите пазари от първите месеци на 2016 г. отстъпи място на началото на консолидацията в сектора по инициатива на бившия вече пример Матео Ренци. От нея си проличаха проблемите на фрагментираната банкова система, а именно липсата на капитал и лошите вземания, които бяха затвърдени и от стрес теста на европейските банки, показал ниската им капиталова адекватност.
Оставката на Ренци пък донесе нови разпродажби, тъй като отслаби институционалната подкрепа в преструктурирането на сектора. Въпреки това Unicredit показа желание да спази ангажимента си към ЕЦБ, докато конкурентите ѝ все още се бавят.